cyanic-selkie/wikianc huggingface dataset:
Teatteri Sokkelo
Teatterin toiminta
Esitystä varten teatteri kerää näyttelijöitä ja muuta osalistuvaa väkeä yleensä noin 20-30 henkilöä. Teatterin aktiivinen ydintiimi on noin 20-25-henkinen. Vuonna 2017 Teatteri Sokkelo valittiin mukaan Suomi 100 viralliseen ohjelmistoon Pirkanmaalla, esityksellään Valkoisen kepin matkassa.
Näyttelijäntyön soveltaminen
Teatteri Sokkelossa on tutkittu Erkki Auran ja varsinkin  Santtu Salmisen johdolla, miten näkövammaisen näyttelijän harjoitteita ja esiintymistä voidaan tukea juuri näkövammaisten  näyttelijöiden erityisten  ominaisuuksien  vahvistamiseksi
Esimerkiksi performanssissa voidaan käyttää suuntaavuuden tukena
Näkövammaisille sovitettu näyttämötekniikka
Teatteri Sokkelo on tutkinut sekä toteuttanut näyttämö- ja esitysteknisten välineistöjen soveltamista sokeille sekä näkövammaisille soveltuviin muotoihin.
Santtu Salmisen rakentama FX-laite toimii hyvänä esimerkkinä niistä toimintamuodoista, mitä näkövammaisille sovitetut näyttämötekniset laitteet mahdollistavat. Kyseisellä FX-laitteella näkövammainen tai kokonaan sokea henkilö pystyy ajamaan näytelmien ääniefektejä, sillä laitteen täydellinen operointi ei vaadi minkäänlaista näkökykyä.
Kuvailutulkkaus
Teatteriyhdistys Sokkelo toteutti Fedoriam näytelmän kuvailutulkattuna yhteistyössä Tampereen yliopiston kuvailutulkkaustyöryhmän kanssa. Projekti toteutettiin syksyllä 2019. Projektin tavoitteena oli vahvistaa kuvailutulkkauksen näkyvyyttä ja merkityksellisyyttä. Projekti oli esillä Tampereen alueella Ylen paikallisuutisissa sekä Teatteriyhdistys Sokkelon sosiaalisen median kanavilla.
Toiminnan tarkoitus
Teatteri Sokkelon tarkoituksena on, esiintyvän taiteenmuotonsa lisäksi, tarjota näkövammaisille samoja mahdolisuuksia, kuin muilla ryhmillä, olla teatterin tekijöinä. Lisäksi Teatteri Sokkelo pyrkii edistämään kulttuurin monimuotoisuutta, pyrkii vähentämään esteitä ja ennakkoluuloja, sekä parantamaan näkövammaisten sosiaalista asemaa.
Jokainen Teatterin harjoite on oma yksittäinen tilanne, jossa pyritään löytämään näkövammaisessa näyttelijässä olevia piileviä kykyjä.
Teatteri Sokkelon näytelmiin on kuulunut kaikkea modernin teatterin performansseista, aina oopperaan saakka. Lisäksi Teatteri on toteuttanut esityksiä erinäisiin moderneihin kokeilevan teatterin suuntiin.
Teatteri Sokkelo ry on myös edistänyt Näkövammaisten kulttuuritoimintaa mediassa, kansainvälisissä tapahtumissa, sekä pyrkinyt vammaispolitiikan foorumeilla tuomaan esille näkövammaisten oikeutta kultturityöhön.
Teatterinjohtaja Santtu Salminen on tehnyt tutkimusta ja käytännön sovelluksia, joilla on poistettu käytännön esteitä näkövammaisilta näyttelijöiltä näyttelemisen osalta.
Salminen on tutkinut tuntoaistin, kuulon, sekä esimerkiksi hajuaistin olemusta teatterityön apuvälineinä ja uudenlaisen teatterin mahdollisuutena. Salmisen tutkimustyö on ollut aktiivista vuodesta 2008 alkaen, ja edustaa uudenlaista näkemystä suomalaisen teatterityön saralla.
Teatteri Sokkelo sai vuonna 2016 Ransu -palkinnon näkövammaisten kulttuurityön edistämisestä.
Teatterinjohtaja Santtu Salminen sai vuonna 2017 Ransu ry:n myöntämän stipendin näkövammaisteatterityöhön Vuonna 2018 Teatteri Sokkelo sai  Tampereen näkövammaisten Tukisäätiön  avustuksen  toimintansa tueksi
Näytelmät ja produktiot
Näytelmiä muun muassa ovat olleet juhlavuoden itsenäisyyspäivän kunniaksi 2017 * kevät lauluja esitys  *  soiva joululaulu tervehdys
Antti Vuorinen
Antti Pauli Uolevi Vuorinen (8. maaliskuuta 1932 Hämeenlinna – 27. heinäkuuta 2011 Lammi) oli Säteilyturvakeskuksen pitkäaikainen pääjohtaja.
Vuorinen valmistui diplomi-insinööriksi 1958 ja väitteli tohtoriksi 1969. Hänet valittiin 1984 Säteilyturvakeskuksen ylijohtajaksi, joka nimike muutettiin myöhemmin pääjohtajaksi. Häntä on luonnehdittu asiakeskeiseksi toimijaksi. Loviisan voimaloita rakennettaessa hän edellytti, että ydinturvallisuuteen suomalaisia suurpiirteisemmin suhtautuvat neuvostoliittolaiset rakentavat ne länsimaisten vaatimusten mukaan.
Vuorinen jäi pääjohtajan tehtävästä eläkkeelle 1997. Hänelle on myönnetty professorin arvonimi.
Alinen Pirttijärvi
Alinen Pirttijärvi on Päijät-Hämeessä Padasjoella Arrakosken kylän lähellä sijaitseva järvi.
Maantietoa
Järven pinta-ala on 4,8 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Yläkemijoki
thumb|Yläkemijoen sijainti Lapin maakunnassa.
Yläkemijoki sijaitsee Rovaniemen kaupungin itäosassa kantatie 81 varrella. Alue muodostuu pääosin Kemijoen varrelle syntyneistä kylistä. Alueen merkittävimmät kylät ovat Tennilä, Viirinkylä, Jokela, Vanttauskoski, Vanttausjärvi, Pekkala, Juotas, Pirttikoski ja Autti. Yläkemijoen keskuksena toimii Vanttauskosken kylä, missä sijaitsevat alueen yhtenäiskoulu, kauppa, huoltoasema sekä Rovaniemen kaupungin palvelupiste Siula. Matkaa Vanttauskoskelle kertyy Rovaniemeltä 52 ja Kemijärveltä 82 kilometriä. Rovaniemen toiseksi korkein maankohta, Kaihuanvaara, sijaitsee Pekkalan kylässä.
Yläkemijoella toimii aluelautakunta.
Berenike Epideires
Berenike Epideires oli antiikin aikainen kaupunki Punaisenmeren länsirannalla nykyisen Djiboutin alueella.
Nimen perusteella kaupunki on ollut Egyptin siirtokunta viimeistään hellenistisellä kaudella, sillä nimi viittaa johonkin Ptolemaiosten hallitsijasuvun Berenike-nimiseen naiseen.
Kaupunkia ei tule sekoittaa Punaisenmeren seudun muihin (tai antiikin ajan muihin) Berenike-nimisiin kaupunkeihin.
Halimede
thumb|Neptunuksen kaukaisempia kiertolaisia Halimede (väliaikainen nimi: S/2002 N 1) on Neptunuksen kuu, jonka on löysi Matthew J. Holman elokuussa 2002. Muiden Neptunuksen kiertolaisten tavoin sen on nimetty Nereidien, Nereuksen ja Doriksen viidenkymmenen tyttären, mukaan ja siitä käytetään myös nimeä Neptunus IX. Ennen virallista nimeämistään 3. helmikuuta 2007, kuu tunnettiin väliaikaisella systemaattisella nimellä S/2002 N 1. Kaikista Neptunuksen kiertolaisista Halimeden rata on eksentrisyydeltään toiseksi suurin ja inklinaatioltaan kolmanneksei suurin, mikä käy ilmi oheisesta kuvaajasta. Halimede on halkaisijaltaan noin 60 kilometriä ja näyttäytyy harmaana näkyvän valon aallonpituudella. Yleisesti otaksutaan, että Halimede on syntynyt Nereidin ja jonkin toisen kappaleen törmäyksen seurauksena. Tätä tukee paitsi yleinen törmäystodennäköisyys, myös se että näiden kahden kiertolaisen pinta näkyy kuvissa saman värisenä.
Karl Johan Sahlberg
Karl Johannes Sahlberg (1865 – 13. lokakuuta 1941) oli suomalainen agronomi jarakennusmestari.
Sahlberg kävi Turun teknillisen reaalikoulun ja sen jälkeen hän opiskeli Mustialan maanviljelysoppilaitoksessa valmistuen sieltä agronomiksi 1886. Sahlberg oli lyhyen aikaa kartoitustöissä mutta lähti siten Yhdysvaltoihin 1887 ja opiskeli siellä kymmenen vuoden aikana arkkitehtuuria sekä teoriassa että käytännössä. Suomeen palattuaan hänellä oli jonkin aikaa maatila Ali-Kirjalan kylässä Paraisilla kunnes hän siirtyi Turkuun rakennusmestariksi.
Sahlberg suunnitteli Turkuun osoitteessa Yliopistonkatu 28 sijaitsevan As oy Askalan, Kotikatu 2 sijaitsevan kivisen Asunto Oy Lausteentornin sekä 1897 Asunto Oy Neitsyen puisen kaksikerroksisen jugendtalon Sirkkalankatu 42:een. Tämä talo on usein valittu Turun kauneimmaksi taloksi.
Kloonit (elokuva)
Kloonit (The Clones) on vuonna 1973 ensi-iltansa saanut tieteiselokuva, joka kertoo ihmisten kloonaamisesta.
Arvioita
Video-oppaassa vuodelta 1994 Bello Romano antaa Kloonien suomeksi tekstitetylle VHS-julkaisulle kaksi tähteä viidestä, mikä vastaa sanallista arviota ”keskinkertainen”.
PaaPii Design
PaaPii Design on suomalainen tekstiilialan yritys, joka valmistaa lifestyletuotteita sekä vaatteita lapsille, naisille ja miehille. Yritys käyttää luomupuuvillaisia vaatekankaita ja printtejä.
Historia
Keramiikka- ja lasialan muotoilijaksi valmistunut Anniina Isokangas perusti yrityksensä vuonna 2011 Alavetelissä. Hän oli saanut idean tuotteisiinsa äitiyslomalla ollessaan. Aluksi hän suunnitteli kotoaan käsin lastenhuoneeseen sopivia sisustustuotteita ja pehmoleluja, joita hän esitteli käsityöblogissaan, jonka nimi oli PaaPii Design. Paapii on murresana, joka tarkoittaa nukkuvaa lasta. Sittemmin Isokangas kiinnostui myös kangaskuosien suunnittelusta. Kankaansa hän painoi keittiön pöydän ääressä. Blogista saatu palaute rohkaisi häntä yrityksen perustamisessa. Alussa häntä auttoi sekä hänen vanhempiensa antama 2000 euron "starttiraha" että veli, joka koodasi verkkokaupan. Näkyvyyttä tuli paitsi somen myös Kokkolan asuntomessujen myötä.
Vuonna 2012 yritys muutti tyhjäksi jääneeseen liiketilaan Alavetelissä ja Isokangas suoritti yrittäjäkurssin. PaaPii Design julkaisi ensimmäiset metritavarana tuotetut puuvillakangasmallinsa vuonna 2012.
Vuonna 2013 yritysmuoto muutettiin toiminimestä osakeyhtiöksi. Uutena tuotteena esiteltiin vaatteisiin sopiva trikooneuloskangas.
Ensimmäiset työntekijät palkattiin vuonna 2015, muiden mukana Isokankaan puuseppänä työskennellyt mies, joka siirtyi työskentelemään täysipäiväisesti alkutalvella 2015. Loppuvuonna julkaistiin ensimmäiset omista kankaista valmistetut vaatteet. Naisille, lapsille ja vauvoille suunnatut vaatteet teetettiin alihankintana. PaaPiin liikevaihto ylitti ensimmäistä kertaa miljoonan euroa. Viisi henkeä työllistäneessä yrityksessä viennin osuus liikevaihdosta oli noin 75 prosenttia.
Vuonna 2016 viennin osuus liikevaihdosta oli 35 prosenttia.
Vuonna 2017 yrityksen päätuote olivat luomupuuvillasta valmistetut vaatetuskankaat. PaaPiin alihankintaompelimon laitekantaa olisi pitänyt uudistaa, mutta yli 40-vuotias yritys ei halunnut enää panostaa uusiin laitteisiin. Siksi päätettiin perustaa oma ompelimo. Vaatetustehdas perustettiin Kokkolaan, josta Isokangas oli kotoisin. Tehtaaseen palkattiin alihankkijan ompelijat, mutta myös uusia ompelijoita. Tuotanto tehtaassa aloitettiin elokuussa. Aluksi tehtaassa ommeltiin vaatteita myös muille yrityksille. Tehtaanmyymälän lisäksi yrityksellä oli myös oma verkkokauppa. Vuoden liikevaihto oli 1,4 miljoonaa euroa. Yrityksellä oli kymmenen työntekijää ja sen tuotteita myytiin yli 20 maassa.
Vuonna 2018 yritys vei tuotteitaan lähes 30 maahan, esimerkiksi Australiaan, Kanadaan ja Yhdysvaltoihin. PaaPii Design työllisti 12 henkilöä ja sillä oli Suomessa noin 30 jälleenmyyjää.
Vuonna 2019 vaatteita tehtiin noin 60 000 kappaletta. Yrityksen liikevaihto oli 1,7 miljoonaa euroa.
Uutuanjoki
Uutuanjoki on Uutuanjoen vesistön Barentsinmereen laskeva joki Suomen ja Norjan rajalla Suomen Lapissa ja Norjan Finnmarkissa.
PaaPii Design
Historia
Kesällä 2021 yritys kertoi alkavansa valmistaa miestenvaatteita Finsket-brändillä. Tuote syntyi Liikelahja-projektin yhteydessä, kun yritys huomasi, miten vähän miestenvaatteita Suomessa valmistetaan. Brändillä myydään vaatteiden lisäksi myös kodintuotteita. Isokangas suunnitteli neulemalliston Taito Keski-Pohjanmaalle. Yritys kertoi aikeistaan laajentaa liiketoimintaansa Aasian markkinoilla.
Uutuanjoki
Joen kulku
Joki laskee Näätämövuonon perukassa olevaan Uutuanvuonoon  Etelä-Varangin kunnassa Norjan puolella ja saa alkunsa Inarista Suomen puolella.
Fatehpur Sikri
Fatehpur Sikri on noin 30 000 asukkaan kaupunki Uttar Pradeshin osavaltiossa, Intiassa. Se oli Intian poliittinen pääkaupunki Suurmogulien valtakuntaa hallinneen Akbarin aikana 1571–1585. Se tuli tunnetuksi etenkin arkkitehtuuristaan. Akbar rakennutti uskonnollisia kohteita ja palatseja punaisesta hiekkakivestä. Pääkaupunki siirtyi kuitenkin hänen jälkeensä Delhiin mahdollisesti, koska kaupunkia vaivasi vesipula. Fatehpur Sikri on nykyisin Unescon maailmanperintökohde.
PaaPii Design
Organisaatio
Yrityksen perustaja ja toimitusjohtaja Anniina Isokangas suunnittelee PaaPii-brändin tuotteiden kuosit, Juha Järvinen Finsket-tuotteiden kuosit , kun taas Paula Isopahkala vastaa vaatteiden suunnittelusta.
Hainan
Maakunnan kiinalainen lyhennenimi on Qiong. Nimi Hainan koostuu kahdesta osasta: sanoista hǎi ’meri’ ja nán ’etelä’. Merkitys on siis ’merestä etelään’. ’Merellä’ tarkoitetaan ehkä saaren manteresta erottavaa salmea.
PaaPii Design
Organisaatio
PaaPiin vaatetehdas, tehtaanmyymälä ja varasto sijaitsevat Kokkolassa. Tehtaassa on noin 400 neliötä ja sen tarvitsema sähkö tuotetaan aurinkopaneeleilla.
Fatehpur Sikri
Historia
thumb|vasen|[[Salam Chistin hauta.]] Fatehpur Sikrin perusti Suurmogulien valtakunnan hallitsija Akbar vuonna 1569. Ennen kaupungin perustamista paikalla oli Sikri-niminen kylä, jonka viereisessä luolassa oli majaillut muslimipyhimys nimeltä Šeikh Salam Chisti. Tarinan mukaan Akbar vieraili pyhimyksen luona, joka ennusti hänen saavan onnellisen perhetapahtuman. Vain hieman myöhemmin Sikrissä syntyi Akbarin poika Salim eli myöhempi hallitsija Jahangir. Ennustuksesta kiitollinen Akbar perusti Sikrin viereen oman palatsikaupunkinsa. Rakennustöitä tehtiin vuodesta 1571 vuoteen 1573 ja valmis kaupunki sai uuden nimen Fatehpur eli "Voiton kaupunki" Akbarin voittoisan vuonna 1573 Gujaratiin suuntautuneen sotaretken mukaan.
PaaPii Design
Yhteistyökumppanit
Isokangas on yksi Virtual Events Finlandin perustajista. Se on keskittynyt verkkomessujen hallinnointiin ja järjestämiseen, sen kautta on järjestetty esimerkiksi Kässämessuja ja Ruokamessut. Muita perustajia ovat Nuppu Print Companyn Jenni Salminen, Vinkeen Kreetta Ahonen, Paapon Antti ja Anne Nenonen, Vernadan Anne Vuorela, Story of Roon Maija Haapoja ja Pipoiksin Sari Klink.
Tuotteet
PaaPii käyttää tekstiilituotteissaan GOTS-sertifioitua luomupuuvillaa ja sen vaatemallistoilla on Suomalaisen Työn Liiton myöntämä Avainlippu-merkki. Yritys tuottaa vaatteita aikuisille ja lapsille, kuosikankaita ja lifestyletuotteita, esimerkiksi koivuviilusta tehtyjä tarjottimia sekä paperituotteita, joissa toistuvat kankaista tutut kuosit. Kankaat painatetaan pääosin Liettuassa, aiemmin myös Puolassa. Merinovilla on peräisin Kalajoelta. PaaPiin kuosien aiheet liittyvät usein luontoon tai Isokankaan lapsuuteen.
Hainan
Maantiede
Hainanin saari sijaitsee Etelä-Kiinan merellä ja se on pinta-alaltaan noin 34 000 km². Saaren keskiosat ovat metsien peittämää vuoristoaluetta. Saaren korkein kohta on Wuzhivuori, joka kohoaa 1 867 metrin korkeuteen merenpinnasta. Rannikko on pääasiassa tasankoa ja matalia mäkiä. Saaren vuosittain keskimääräinen lämpötila on 22°–26 °C. Keskimääräinen sademäärä vaihtelee enemmän alueittain. Saaren länsiosissa tulee vuosittain noin 1 000 mm sadetta, kun taas kaakkoisosissa sadetta tulee 1 500–2 600 mm vuodessa. Taifuunit ovat tavallisia saaren koillisosissa.
Fatehpur Sikri
Historia
thumb|[[Jama Masjid (Fatehpur Sikri)|Jama Masjid-moskeijan sisätiloja.]] Kaupungilla lienee sen perustamistarinan ohella ollut käytännön tarkoitus. Akibar ja suurmogulien hovi saattoivat siirtä nopeasti viereisestä Agrasta Fatehpur Sikrin linnoitusten suojiin vaaran mahdollisesti uhatessa. Fatehpur Sikrin suojana on 6 kilometriä pitkä kaupunginmuuri, joka sisältää yhdeksän porttia ja useita vartiotorneja. Porteista erityisen tunnettu on Buland Darwaza. Kaupungin ilme kuvaili Akbarin mieltymyksiä. Moguliarkkitehtuuri oli vasta muotoutumasta ja kaupunki sai vaikutteita persialaisesta ja intialaisista perinteistä etenkin rajasthanilaisesta tyylistä. Rakennukset tehtiin usein punaisesta hiekkakivestä. Uskonnollisista rakennuksista ensimmäisenä valmistui Perjantaimoskeija eli Jama Masjid, jonka rakennuskompleksi sisältää esimerkiksi Salam Chistin haudan. Moskeijaa on pudetty huomattavana arkkitehtuurisena saavutuksena. Diwan-i-Khas oli erikoinen kaksikerroksinen rakennus, joka toimi Akbarin vastaanottosalina hänen tavatessaan ministerejä tai hovia. Sen tyyli heijasteli Akbarin tavoitetta luoda uusi Diwan-i-Illahiksi kutsumansa uskonto, joka yhdisteli islamia, hindulaisuutta, buddhalaisuutta ja kristinuskoa. Diwan-i-Amin oli julkinen vastaanottosali. Kaupunki sisälsi myös useita asuinpalatseja, kuten Tuulien palatsi eli Hawa Mahal, Jodh Bain palatsi, Viisikerroksinen palatsi eli Panch Mahal ja pääministeri Raja Birbalin asuinrakennus.
Hainan
Maantiede
Hainanin saaren lisäksi maakuntaan kuuluvat virallisesti kaikki Etelä-Kiinan meren 250 saarta, joten maakuntaan kuuluu laaja vesialue. Osin vitsikkään kiinalaisen sanonnan mukaan Hainan onkin Kiinan suurin maakunta. Zengmu Anshan (曾母暗沙, ), joka on nykyisin Kansantasavallan miehittämä, on maan eteläisin kolkka. Saaren hallinnasta kuitenkin kiistellään Malesian kanssa. Myös monista muiden saarien omistuksesta kiistellään muun muassa Vietnamin ja Filippiinien kanssa. Taustalla kiistelyssä ovat etenkin merenpohjasta löytyneiden luonnonrikkauksien porausoikeudet.
PaaPii Design
Tuotteet
Vuonna 2020 Eetti ry (Eettisen kaupan puolesta ry) julkaisi raportin, jossa se arvioi suomalaisten vaatebrändien vastuullisuutta. PaaPii oli vastuullisimpien yritysten joukossa yhdessä miestenvaatemerkki FRENNin, Globe Hopen ja Papun kanssa.
Toni Villa
Toni Markus Villa (s. 7. tammikuuta 1997) on suomalainen jääkiekkoilija, joka edustaa SM-liigajoukkue Saimaan Palloa. Hän on pelipaikaltaan vasen laitahyökkääjä. Villa pelaa pääasiassa seuran A-nuorissa.
Fatehpur Sikri
Väestö
Fatehpur Sikrin asukasluku oli Intian vuoden 2011 väestönlaskennan mukaan 32 905. Samana vuonna kaupungin asukkaista hinduja oli 54,36 % ja muslimeja 44,84 %.
Hainan
Historia
250px|thumb|Hainan kiinalaisella kartalla. Hainan on kuulunut nimellisesti Kiinaan jo Han-dynastian ajoista lähtien, mutta käytännössä valtaa pitivät saaren alkuperäiskansa lit. Han-kiinalaisia alkoi muuttaa mantereelta Hainanille Song-dynastian aikana, jolloin saaresta tuli myös hallinnollisesti osa Guangxin provinssia. Saari oli ajoittain oma hallinnollinen alueensa Yuan-dynastian kaudella ja sittemmin vuosina 1912–1921. Japani miehitti Hainanin Kiinan–Japanin sodassa vuonna 1939 ja jatkoi miehitystä sodan loppuun, vuoteen 1945 saakka. Kiinan kommunistit valtasivat saaren Kuomintangilta Kiinan sisällissodassa vuonna 1950. Hainaista tuli oma maakuntansa vuonna 1988.
Toni Villa
Ura
Villa on Saimaan Pallon oma kasvatti. Kesken kauden 2013–2014 hän siirtyi Imatran Ketterän B-nuoriin. Kaudeksi 2013–2014 Villa palasi SaiPaan, joiden B-nuorten varakapteeniksi hän nousi.
Hainan
Talous
Hainan on ollut 1980-luvulta lähtien erityistalousalue. Nykyisin maakunta saa merkittävän ja koko ajan kasvavan osan tuloistaan matkailusta. Se on suosittu lomasaari. Turismi keskittyy paljolti lomarannoille; erityisesti Etelä-Hainanin Sanyan kaupunki markkinoi seitsemän kilometrin mittaista hiekkarantaansa ja hotellipalvelujaan.
Toni Villa
Ura
Kaudella 2016–2017 Villa debytoi SaiPan SM-liigajoukkueessa. Hän teki liigadebyyttinsä runkosarjan kolmanneksi viimeisellä kierroksella 9. maaliskuuta 2017 KooKoota vastaan. Villa sai ottelussa jääaikaa 7.15 minuuttia. Hänelle avautui paikka SaiPan kokoonpanosta, kun joukkue kärsi lukuisista poissaoloista. Lisäksi joukkueen SaiPan oli poistunut siirtotakarajalla viisi kenttäpelaajaa. Villa pelasi SM-liigassa SaiPan kaikki kolme viimeistä ottelua jääden ilman tehopisteitä.
Jonna Andersson
Jonna Andersson (s. 2. tammikuuta 1993 Mjölby, Ruotsi) on ruotsalainen jalkapalloilija, pelipaikaltaan puolustaja. Hän pelaa Chelsea LFC:ssa, FA:n naisten superliigassa. Andersson käyttää maajoukkueessa numeroa 2 ja seuratasolla numeroa 20. Naisten jalkapalloturnauksessa vuoden 2016 kesäolympialaisissa hän saavutti hopeaa Ruotsin joukkueessa. MM-kilpailuissa 2019 hän saavutti pronssia ja pelasi avauskokoonpanossa yhdessä ottelussa sekä tuli yhdessä ottelussa vaihtopelaajana kentälle. EM-kilpailuissa 2022 Ruotsi ylsi välieriin, ja Andersson pelasi kolme ottelua ja teki maalin alkulohko-ottelussa Alankomaita vastaan. Hän on syyskuun 2022 loppuun mennessä pelannut Ruotsin naisten maajoukkueessa 74 maaottelua ja tehnyt niissä kolme maalia.
Hainan
Hallinnollinen jako
Hainanin maakunnassa on poikkeuksellinen hallinto. Muut maakunnat yleensä jakautuvat kokonaan prefektuuritason yksikköihin, jotka puolestaan jakautuvat kokonaan piirikuntatason yksikköihin. Piirikuntatason yksiköt eivät ole suoraan maakunnan hallinnassa. Hainanin maakunnassa lähes kaikki piirikuntatason yksiköt (paitsi 8 kaupunkipiiriä) ovat suoraan maakunnan hallinnassa. Tämä johtuu siitä, että Hainanissa on suhteellisesti vähän asukkaita, noin 8 miljoonaa.
PaaPii Design
Tuotteet
Yritys on suojannut tavaramerkkinsä paitsi Euroopassa myös muuallakin maailmassa.
Toni Villa
Muuta
Villa valmistui ylioppilaaksi Kimpisen lukiosta syksyllä 2016.
Saint-Louisin departementti
thumb|Saint-Louisin alueen departementit. Saint-Louisin departementti on departementti Saint-Louisin alueella Senegalissa. Sen hallinnollinen keskus on Saint-Louisin kaupunki. Departementin pinta-ala on 879 neliökilometriä. Asukkaita on arviolta 312 400 henkeä (vuonna 2015).
Kreetan historiallinen museo
Kreetan historiallinen museo on museo Iraklionin kaupungissa Kreetan saarella Kreikassa. Se esittelee saaren historiaa varhaiskristilliseltä ja -bysanttilaiselta ajalta nykyaikaan.
Kokoelmat
Museon kokoelmiin kuuluu historiallista, kansatieteellistä ja arkeologista aineistoa. Museoesineisiin lukeutuu muun muassa veistoksia, keramiikkaa ja rakennusten koristeosia; ikoneita, freskoja ja muita maalauksia, mukaan lukien kaksi El Grecon maalausta, Kristuksen kaste (1567) ja Siinain vuori (1570–1572); käsikirjoituksia ja rahoja; kreetalaisen kirjailija ja filosofi Níkos Kazantzákiksen jäämistöä; sekä perinteistä kreetalaista elämää esitteleviä esineitä. Museossa on myös 1600-luvun Iraklionia esittävä pienoismalli.
Saint-Louisin departementti
Maantiede ja ilmasto
Saint-Louisin departementti sijaitsee Senegalin luoteisosassa Senegaljoen suussa. Se rajoittuu idässä Saint-Louisin alueen Daganan departementtiin, etelässä Lougan alueeseen, pohjoisessa Mauritaniaan ja lännessä Atlantin valtamereen. Luonnonalueita ovat Walo, Gandiolais ja Diéri.
Seutu kuuluu Sahelin vyöhykkeeseen. Kuiva ja viileä kausi kestää lokakuusta maaliskuuhun, kuiva ja kuuma kausi huhtikuusta kesäkuuhun ja sadekausi heinäkuusta syyskuuhun. Vuotuinen sademäärä on 200–300 millimetriä.
Hallinnollinen jako ja asutus
Departementtiin kuuluu viisi kuntaa: Fass Ngom, Gandon, Mpal, Ndiébène Gandiole ja Saint-Louis. 71 % väestöstä asuu Saint-Lousin kaupungissa. Asukkaista 54 % on wolofeja, 39 % fulbeja ja 4 % maureja.
PaaPii Design
PaaPii-brändi
PaaPii-brändillä myydään muun muassa vaatteita naisille ja lapsille, vaatteisiin sopivia kankaita, kankaista tutuilla kuoseilla koristeltuja lifestyle-tuotteita sekä ompelukirjoja. Vaikka PaaPii on tullut tunnetuksi lastenvaatteista, se myi vuonna 2020 prosentuaalisesti eniten naistenvaatteita.
Yrityksen kymmenennen vuoden kunniaksi PaaPii Design ja Toholammilta kotoisin oleva Finn Spring valmistivat yhdessä limonadia.
Saint-Louisin departementti
Liikenne, talous ja palvelut
Väestön pääelinkeinot ovat kalastus, kaupankäynti, matkailu, maanviljely ja karjanhoito. Tärkeimmät viljelykasvit ovat vesimeloni, lehmänpapu, riisi, maapähkinä ja vihannekset. Tuotantoeläimiä ovat naudat, lampaat, vuohet, hevoset, aasit, kamelit ja siipikarja. Saint-Louis on yksi Senegalin matkailun keskuksista. Nähtävyyksiin kuuluvat Unescon maailmanperintökohteeksi valittu kaupungin historiallinen keskusta ja Langue de Barbarien kansallispuisto.
PaaPii Design
PaaPii-julkaisut
PaaPii-brändillä on julkaistu myös ompeluharrastajille suunnattuja kaavakirjoja.
Finsket-brändi
PaaPii Design Oy myy Finsket-brändillä miestenvaatteita ja kodintuotteita.
Architecture in Helsinki
Architecture in Helsinki on vuodesta 2000 toiminut australialainen indie pop -yhtye. Viisihenkiseen yhtyeeseen kuuluvat Cameron Bird, Gus Franklin, Jamie Mildren, Sam Perry ja Kellie Sutherland. Yhtyeen aikaisempia jäseniä ovat Isobel Knowles, Tara Shackell ja James Cecil. Yhtyeen musiikille on ominaista useiden erilaisten soittimien käyttö kellopelistä sampleriin.
Saint-Louisin departementti
Liikenne, talous ja palvelut
Puhtaan juomaveden ulottuvilla asuu 96 % väestöstä. Terveyspalveluihin kuuluu sairaala, kaksi terveyskeskusta, kolme armeijan lääkintäkeskusta ja 22 yksityislääkäriä. Julkiset koulutuspalvelut käsittävät peruskouluja, lyseoita ja ammattikouluja. Saint-Louisissa toimii Gaston Bergerin yliopisto. Kulttuurilaitoksia ovat kaksi kulttuurikeskusta, 59 kirjastoa, 33 teatterisalia ja neljä taidegalleriaa.
Hainan
Hallinnollinen jako
Maakunta jakautuu neljään prefektuuritason kaupunkiin (Haikou, Sanya, Danzhou ja Sansha) ja 23 piirikuntatason yksikköön, jotka ovat 8 kaupunkipiiriä, 5 piirikuntatason kaupunkia, 4 piirikuntaa ja 6 autonomista piirikuntaa. Sansha koostuu kiistellyistä Paracel- ja Spratlysaarista.
Architecture in Helsinki
Yhtye on kiertänyt maailmaa useiden tunnettujen artistien kanssa. Yhdysvaltain-kiertueen se teki Death Cab for Cutien ja Clap Your Hands Say Yeahin kanssa. Lisäksi se on esiintynyt David Byrnen, The Polyphonic Spreen, Yo La Tengon sekä Belle & Sebastianin keikoilla.
Hainan
Hallinnollinen jako
Hainanissa on suunniteltu hallintouudistusta, jossa maakuntaan perustettaisiin mahdollisesti uusia prefektuureja.
Architecture in Helsinki
Vaikka yhtyeen nimi viittaa Suomeen, se esiintyi maassa ensimmäisen kerran vasta vuoden 2007 Flow-festivaaleilla. Heinäkuussa 2011 yhtye esiintyi Tavastialla.
Hainan
Väestö
thumb|210px|Hainanin väestön pääpiirteinen etninen jako (1967). Vaalean vihreä edustaa [[lit|li-väestön ja keskivihreä han-kiinalaisten sijoittumista.]] Hainanin asukasluku oli vuoden 2010 väestönlaskennassa 8,67 miljoonaa eli 0,65 prosenttia Kiinan väestöstä (ilman Hongkongia ja Macaota). Lukujen perusteella maakunta oli Kiinan 28. väkirikkain maakuntatason hallintoalue, yksi pienimmistä. Vuoden 2013 lopun väestöarvio oli 8,95 miljoonaa.
Muuta
Hainanin sisarmaakunta on Etelä-Korean Jejun saarimaakunta.
Zim Integrated Shipping Services
Zim Integrated Shipping Services, aiemmin Zim American Israeli Shipping ja ZIM Israel Navigation Company, on Israelin suurin ja maailman 13. suurin rahtivarustamo. Sana zim on hepreaa ja tarkoittaa laivastoa tai suurta laivaa.
Historiaa
Vuoden 1948 sodan aikana yhtiö kuljetti ruokaa ja sotilastarvikkeita yksinomaan Israeliin. Vuonna 1953 Länsi-Saksa maksoi Israelille sotakorvauksia, ja näillä rahoilla hankittiin 36 uutta laivaa, mikä oli suuri lisäys varustamon laivastoon.
Varustamo alkoi 1960-luvulla keskittyä rahtilaivoihin ja se hankki useita erikoislaivoja kuten jäähdytettyjä laivoja ja öljysäiliölaivoja. Yhtiö kuljetti raakaöljyä Iranista Israeliin ja öljytuotteita Israelista Eurooppaan. 1970-luvulla yhtiö laajensi toimintaansa konttiliikenteeseen. Yhtiö tilasi kuusi konttilaivaa ja teki konttien kuljettamisesta asteittain liiketoimintansa keskeisen osan.
Vuonna 1981 yhtiön Mezada-laiva katosi merellä ja samaan aikaan varustamo muiden varustamojen lailla kärsi merenkulun lamasta. Yhtiö toipui 1980-luvun alun lamasta ja rakennutti 1990-luvulla 15 uutta laivaa Saksassa. Samaan aikaan yhtiön omistus jaettiin Israelin hallituksen ja Hachevra Le-Israelin kesken.
Turkin parlamenttivaalit 2018
Turkin parlamenttivaalit 2018 järjestettiin ennenaikaisesti 24. kesäkuuta 2018. Vaalien äänikynnys oli 10 %. Alle rajan jääneitten puolueiden äänet menisivät vaalien suurimalle puolueelle. Samassa yhteydessä valittiin myös maalle presidentti.
Taustaa
Parlamenttivaalit piti järjestää Turkissa alun perin vasta 2019. Heinäkuun 2016 sotilasvallankaappausyrityksen jälkeen Turkissa oli ollut voimassa jo lähes kahden vuoden ajan poikkeustila. Poikkeustilan aikana satojatuhansia ihmisiä oli pidätetty tai erotettu. Heistä suurin osa oli vallankaappausyrityksestä syytetyn Gülen-liikkeen jäseniä. Oppositiomediaa oli suljettu, ja Ylen Istanbulin-toimituksen mukaan 90 prosenttia Turkin mediasta oli hallitusta lähellä olevien tahojen hallussa.
Huhtikuussa 2018 presidentti Recep Tayyip Erdoğan ilmoitti ennenaikaisten presidentin- ja parlamenttivaalien järjestämisestä kesäkuun lopussa. Hallintoa tukevat tahot olivat vaatineet vaalien aikaistamista, jotta maa voisi siirtyä nopeammin presidenttivaltaiseen järjestelmään. Vuoden 2018 vaalien teemoiksi nousivat talouskysymysten ohella demokratia- ja sananvapauskysymykset. Jos Erdoğan voittaisi ja hänen puolueensa AKP saisi enemmistön palamentissa, olisi todennäköistä, että 2017 kansanäänestyksessä myötä päätetty, presidentin valtaoikeuksia kasvattava laki astuisi suunnitellusti voimaan. Muun muassa pääministerin virka lakkautettaisiin ja Suomen median mukaan lakiuudistus sementoisi Erdoğanin määräävän aseman Turkissa pitkäksi aikaa.
Kacper Kozłowski
Kacper Kozłowski (s. 7. joulukuuta 1986 Olsztyn, Puola) on puolalainen pikajuoksija.
Turkin parlamenttivaalit 2018
Taustaa
Vuonna 2015 aloittaneen hallituksen aikana Turkin talous oli kasvanut ja työttömyys vähentynyt. Ulkomaiset investoinnit ja bruttokansantuote olivat kasvaneet ja hallinto oli käynnistänyt lukuisia rakennusprojekteja. Presidentti Erdoğanilla oli vahva asema maan talouspolitiikassa, ja hän aikoi vahvistaa otettaan entisestään. Alkuvuonna 2018 epävarmuus Turkin taloudessa oli kuitenkin kasvanut. Talousasiantuntijat olivat varoitelleet talouden ylikuumenemisesta, inflaatio oli kiihtynyt ja liiran arvo oli 2018 ensimmäisellä puoliskolla laskenut 17 prosenttia suhteessa dollariin. Kuitenkin myös Turkin vienti lähinnä Irakiin ja Syyriaan oli samalla romahtanut. Koulutettua nuorta väestöä muutti näköalattomuuden vuoksi ulkomaille.
Kóstas Karamanlís
Konstantínos ”Kóstas” Alexándrou Karamanlís (, s. 14. syyskuuta 1956) on kreikkalainen poliitikko keskustaoikeistolaisesta Uusi demokratia -puolueesta. Hän oli puolueensa puheenjohtaja ja toimi Kreikan pääministerinä maaliskuusta 2004 lokakuulle 2009.
Elizabeth Craig
Elizabeth Josephine Craig (16. helmikuuta 1883 – 7. kesäkuuta 1980, MBE, FRSA) oli brittiläinen julkkiskokki. Hänen uransa kesti yli 50 vuotta, ja hän oli maineikkain 1900-luvun brittikokeista. Hän kirjoitti ruoka-aiheisia artikkeleita lehtiin ja runsaasti ruokakirjoja.
Craig kuului Pen-klubin perustajajäseniin.
Paska (romaani)
Paska (Filth) on skottilaisen kirjailijan Irvine Welshin vuonna 1998 kirjoittama romaani. Kirjan tarina keskittyy Edinburghin poliisissa työskentelevän sovinistisen, rasistisen, korruptoituneen ja kaikella tavalla misantrooppisen skottipoliisi Bruce Robertsonin ympärille. Otava julkaisi teoksen suomeksi vuonna 2001, kääntäjä oli Sauli Santikko.
Kacper Kozłowski
Kozłowski sijoittui Kaunaksen nuorten EM-kisoissa 2005 400 metrin juoksussa neljänneksi ajalla 46,87 ja sai pronssia 4 x 400 metrin viestijuoksussa. Kaksi vuotta myöhemmin hän saavutti Debrecenin alle 23-vuotiaiden EM-kilpailuissa pronssia 400 metrillä ja hopeaa 4 x 400 metrin viestissä. Osakan MM-kisoissa hän oli mukana Puolan joukkueessa, joka voitti 4 x 400 metrin viestissä MM-pronssia. Belgradin universiadeissa 2009 hän oli 400 metrillä neljäs ja sai 4 x 400 metrin viestissä hopeaa. Vuonna 2010 hän oli Barcelonan EM-kisoissa 400 metrillä kahdeksas ajalla 46,07. Helsingin EM-kilpailuissa 2012 hän karsiutui 400 metrin välierissä. Hän sai EM-kilpailujen 4 x 400 metrin viestissä pronssia Zürichissä 2014 ja hopeaa Amsterdamissa 2016. Belgradin EM-hallikilpailuissa 2017 hän voitti viestikultaa.
Kóstas Karamanlís
Elämä ja ura
Karamanlís on Uuden demokratian perustajan ja maan entisen presidentin Konstantínos Karamanlísin veljenpoika. Karamanlís tuli politiikkaan 1970-luvulla, jolloin hän toimi Uuden demokratian nuorisojärjestössä ONNEDissa.
Turkin parlamenttivaalit 2018
Taustaa
Politiikan tutkijat arvelivat AKP:n ja Erdoğanin haluavan vaalit ennen mahdollista talouden kriisiytymistä. Vaalien ajoituksen puolesta puhui myös hallituksen muista syistä korkealla ollut kannatus. Kansallinen itsetunto oli korkealla ja suosi Erdoğania. Kaiken kaikkiaan AKP:n ja Erdoğanin voitto näytti varmalta.
Kóstas Karamanlís
Elämä ja ura
Karamanlís valittiin Kreikan parlamenttiin vuonna 1989 Thessalonikin vaalipiiristä; nykyään hän toimii parlamentissa Lárisan vaalipiirin edustajana. Hänet valittiin puolueensa puheenjohtajaksi vuonna 1997 edellisvuotisten puolueelle tappiollisten parlamenttivaalien jälkeen. Hän oli puolueen pääministeriehdokas vuoden 2000 parlamenttivaaleissa, mutta puolue hävisi vaalit niukasti, vain prosenttiyksikön erolla vasemmistolaiseen PASOKiin. Seuraavissa, 7. maaliskuuta 2004 järjestetyissä parlamenttivaaleissa puolue otti sen sijaan selvän voiton viiden prosenttiyksikön erolla PASOKiin. Vaalien jälkeen hänet nimitettiin 10. maaliskuuta Kreikan pääministeriksi. Karamanlís toimi hallituksensa virkaanastumisen jälkeen myös kaksi vuotta kulttuuriministerinä, kunnes tehtävän otti helmikuussa 2006 hoitaakseen Giórgos Voulgarákis.
Karamanlís ilmoitti kuitenkin syyskuussa 2009, että maassa järjestetään ennenaikaiset vaalit. Karamanlísin mukaan Kreikka tarvitsee uusia vaaleja, jotta poliittinen ilmapiiri voitaisiin puhdistaa maailmanlaajuisen taantuman iskettyä maahan. Hallituspuolueilla oli vain yhden paikan enemmistö parlamentissa, ja Karamnlisin tarkoituksena oli saada kansalta tukea talouden uudistamiselle. Karamanlis ilmoitti eroavansa puolueen johdosta lokakuun 2009 ennenaikaisten vaalien jälkeen, joissa Uusi demokratia hävisi PASOKille.
Karamanlís oli aikanaan Kreikan historian nuorin pääministeri ja ensimmäinen, joka oli syntynyt toisen maailmansodan jälkeen. Hän on ollut vuodesta 1998 lähtien naimisissa Natása Pazaḯtin kanssa ja heillä on kaksi lasta.
Turkin parlamenttivaalit 2018
Taustaa
Oppositio, joka oli huolissaan vaalien oikeellisuudesta, oli lähettänyt äänestyspaikoille puoli miljoonaa vaalitarkkailijaa. Opposition kärkiehdokas oli CHP:n Muharrem İnce, ja mahdollisella presidentinvaalien toisella kierroksella CHP:n asettumisen jommankumman ehdokkaan taakse katsottiin olevan ratkaisevaa.
Sekä Helsingin yliopiston Eurooppa-tutkimuksen keskuksen Johanna Vuorelma että UPI:n Toni Alaranta katsoivat, ettei Erdoğan voittaessaan tulisi sallimaan opposition mielenosoituksia vaan tukahduttaisi ne voimatoimin. Turkin perinteinen media oli tutkijoiden mukaan käytännössä Erdoğanin hallinnassa, kun taas oppositio kampanjoi sosiaalisessa mediassa. Tutkijat eivät uskoneet opposition voivan näissä vaaleissa syrjäyttää Erdoğania, mutta kyllä voivan kasvattaa osuuttaan parlamentissa.
Opposition vaaliliitto
Vaaleissa opposition yhteisenä teemana oli istuvan presidentin Erdoğanin vastustaminen. Oppositio syytti Erdoğania itsevaltaisuudesta ja oli huolestunut mahdollisuudesta, että tämän puolue AKP saisi taas enemmistön parlamenttiin ja Erdoğan itse jatkaisi presidenttinä.
Opposition vaaliliitossa olivat tasavaltalainen CHP, konservatiivinen islamilaispuolue Saadet, kansallismielinen IYI ja pieni keskustaoikeistolaispuolue DP. Valtapuolue AKP:n kanssa vaalilitossa taas oli äärioikeistolaiseksi kuvattu MHP. Niin ikään oppositiossa oleva kurdipuolue HDP oli jättäytynyt vaaliliiton ulkopuolelle.
Mielipidetiedustelut
Mielipidemittaukset, joiden luotettavuutta Yle kuitenkin epäili, ennustivat AKP:n ja MHP:n vaaliliitolle 47-49 prosentin kannatusta. Opposition vaaliliitolle 38 prosentin kannatusta.
Presidentinvaali
Ehdokkaat:
Paska (romaani)
Welsh julkaisi vuonna 2008 romaanin Crime, jonka voidaan katsoa olevan jatko-osa teokselle.
Hyppijätsingeli
Hyppijätsingeli (Zingel asper) on ahveniin kuuluva kalalaji. Lajia tavataan uhanlaisena Keski-Euroopasta.
Koko ja ulkonäkö
Hyppijätsingeli voi suurimmillaan kasvaa 22 cm pitkäksi. Kala on ruumiinmuodoltaan pitkänomainen, sukkulamainen ja hoikka, selkäeviä on kaksi. Väritykseltään hyppijätsingeli on ruskea tai harmaa ja ruumiissa on kolme tummaa juovaa. Vatsastaan laji valkoinen.
Levinneisyys ja elintavat
Hyppijätsingeli on makean veden laji, jota tavataan Ranskasta ja Sveitsistä. Aikaisemmin se eli koko Rhônejoen alueella, mutta nykyisin hyppijätsingeli esiintyy vain neljässa sivujoessa Durancessa, Beaumessa, Drômessa ja Doubsissa. Lajin elinympäristöä ovat kivikkopohjaiset matalat vedet. Nuoret kalat liikkuvat veden pinnalla ja täysikasvuiset pohjassa. Hyppijätsingeli on yöaktiivinen ja syö selkärangattomia eläimiä. Hyppijätsingeli kutee maalis-huhtikuussa ja kutu tapahtuu virtapaikkojen kivikkopohjille.
Hyppijätsingeli luokitellaan äärimmäisen uhanalaiseksi. Uhkia kannalle ovat elinympäristön saastuminen ja kutualueille vaelluksen estävien patojen rakentaminen.
Capiatá
Capiatá on kaupunki Paraguayssa. Vuonna 2002 siellä oli 154 274 asukasta, joten se oli maan viidenneksi suurin kaupunki.
Tallinnan televisiotorni
pienoiskuva|350px|Tallinnan televisiotorni vuonna 2009. pienoiskuva|upright|Tornin juurella oleva muistomerkki elokuun 20. päivän 1991 tapahtumasta, jolloin ihmisketju asettui puolustamaan tornia neuvostojoukkoja vastaan Viron itsenäistymisprosessissa.
Tallinnan televisiotorni on televisiotorni Piritan esikaupunkialueen korkeimmalla kohdalla Viron pääkaupungissa Tallinnassa.
Tornin peruskivi muurattiin 30. syyskuuta 1975, ensimmäinen televisiosignaali siitä lähetettiin 20. joulukuuta 1979 ja virallisesti se valmistui 11. heinäkuuta 1980, jotta se saatiin avatuksi Moskovan kesäolympialaisten 1980 purjehduskisoihin, joiden keskus oli kolmen kilometrin päässä Piritassa. Tässä vaiheessa torni oli teknisesti vielä monin osin keskeneräinen.
Tornin korkeus on 314 metriä, ja Pohjois-Euroopan korkein avoin näköalatasanne ja ravintola (halkaisijaltaan 38 metriä) ovat 175 metrin korkeudessa. Teräsbetonirungon liukuvaluna rakentamiseen käytettiin 17 500 tonnia betonia ja 330 kilometriä raudoitusterästä. Näköalatasanteen ja ravintolan laajempi, 170 tonnia painava metallikehikko rakennettiin maassa ja nostettiin ylös kokonaisena. Tornin kokonaispaino on 20 000 tonnia, ja sen perustukset ovat 8,5 metrin syvyydessä maassa. Suurin sallittu tuulen aiheuttama taipuma on tornin huipulla 1,5 metriä.
Torni suljettiin yleisöltä vuonna 2007, koska siitä puuttuivat lain vaatimat varapoistumistiet. Torni avattiin yleisölle korjauksen jälkeen 5. huhtikuuta 2012. Tällöin myös saatettiin loppuun viimeistelytöitä, jotka olivat jääneet tekemättä tornin rakentamisen aikana.
GayVN-palkinto
GayVN-palkinnot ovat elokuva-alan palkintoja, jotka jaetaan vuosittain homopornografiaan liittyvän työn tekijöille. Palkinnot jakaa yhdysvaltalainen GayVN-lehden emoyhtiö Adult Video News. Palkintoa on kuvattu homopornon Oscar-palkinnoksi.
Tallinnan televisiotorni
Kirkkaalla ja kuivalla säällä (usein pohjoistuulella syksyllä) Tallinnan televisiotornin voi erottaa Helsingistä jopa paljain silmin pienenä siluettina hieman korkeammalla sijaitsevilta paikoilta, esimerkiksi Lauttasaaren lintutornista. Kiikarin avulla sen muodon voi jopa tunnistaa.
Tornin alakerrassa on matkamuistomyymälä ja 3D-elokuvateatteri, jossa on näytös joka 15. minuutti. Tornin pikahissi nousee 21. kerrokseen 49 sekunnissa. Teletorn ja The World Federation of Great Towers järjestävät tornissa vuosittain huhtikuun 1. päivänä porrasjuoksukilpailun. Portaita on kellarista yläosan metallikärjen alkuun 1 050. Tornissa järjestetään myös vuosittain kansainvälinen base-hyppytapahtuma Base Boogie, jolloin tornista hypätään laskuvarjoilla.
GayVN-palkinto
Palkinto oli osa AVN-palkintosarjaa vuosina 1986–1998, kunnes palkinto eriytettiin vuonna 1999. Vuonna 1998 palkinnot jaettiin kuluvan vuoden tuotannosta, mutta alkaen vuodesta 2000 palkinnot on jaettu edellisen vuoden tuotannosta. Palkintoa ei jaettu vuosina 2012–2017.
Eniten palkintoja voittanut elokuva on Michael Lucas' La Dolce Vita, joka voitti 14 palkintoa vuonna 2007.
Tallinnan televisiotorni
Sisäänpääsy aikuisilta maksaa 13 euroa, lapsilta, koululaisilta, eläkeläisiltä ja opiskelijoilta seitsemän euroa. Yli 15 hengen ryhmiltä sisäänpääsy maksaa yhdeksän euroa henkilöä kohden, ja torniin saa myös vuosilipun 31 euron hintaan. Ravintolaan on myös kolmen euron sisäänpääsymaksu kello 19:n jälkeen (hinnat maaliskuussa vuonna 2016).
Tornin edustalla on muistomerkki vuoden 1991 elokuun 20. päivän eli Neuvostoliiton vallankaappausyrityksen päivänä, jolloin ihmisketju asettui puolustamaan tornia puna-armeijan panssarivaunuja ja joukkoja vastaan Viron itsenäistymisprosessissa. Televisiotornilla on siten virolaisille suuri symbolinen merkitys.
Tornille pääsee Tallinnan keskustasta linja-autoilla 34A, 38 ja 49 (pysäkki ”Teletorn”) sekä CityTourin ja City Sightseeingin turistibusseilla (vihreä linja, Mere pst – Teletorn), matka on noin 10 kilometriä.
Passai
Passai (披塞) on nimitys katalle, jota harjoitellaan karatessa (nimitys Passai on okinawalainen, vastaava kata tunnetaan Japanissa nimellä Bassai). Katasta tunnetaan kaksi versiota, Passai sho ja Passai dai. Passaita muistuttavia liikesarjoja harjoitellaan myös korealaisissa (Taekwondo, Tang Soo Do, Soo Bahk Do) ja kiinalaisissa kamppailulajeissa. Koreassa Passailla on lukuisia nimityksiä: Bassahee, Bal Se, Pal Che, Palsek, Bal Sae, Ba Sa Hee, ja Bal Sak. Kiinassa sitä kutsutaan nimillä bàoshī (mandariinikiina), Bá-săi (Fuzhoun murre) ja pà-sai (minnan). Passaissa on ilmeisiä vaikutteita kiinalaisista leopardi ja leijona wushu-tyyleistä, minkä vuoksi monet uskovat lajin juurien olevan Kiinassa.
Touhukkaat
Jaksot
1. Lemun löyhkä
2. Villaa alpakkaiselta
3. Kadonnut juoksupallo
4. Tuhrupöpn jäljillä
5. Onnen sinilintu
6. Kun mikään ei sovi
9. Maailman pahin kuorsaaja
10. Pehmolelun hukassa
11. Jano-Ville
12. Lohikäärme kuningatar
14. Naruvuoro
15. Hedelmät vaarassa
16. Kadonneet steppikengät
17. Musiikkia Piruetti-Pipsalle
19. Kuka heittelee roskia?
20. Lämmintä Vilukissalle
21. Siirtelijän touhut
22. Kepposhepun uudet kujeet
23. Puna-Roosan lempiväri
24. Kuka vei värikynät?
25. Puhuri
26. Solmu Umpisen solmut
2. tuotantokausi
Suomennos
Tarja Dibaja
Tuottaja
Jaana Hovinen
Animaatiosarja
Anton Siilinen ratkaisee, Kim ja Kai & Ninni ja Nestori
Sukupuolen itsemäärittäminen
Sukupuolen itsemäärittäminen tarkoittaa juridisen sukupuolen vahvistamista sukupuoli-identiteettiin perustuen ilman lääketieteellisiä tai muita vaatimuksia esimerkiksi lakisääteisellä ilmoituksella. Sukupuolen itsemäärittäminen on yksi merkittävimmistä transsukupuolisten oikeuksia ajavan liikkeen tavoitteista.
Sukupuolen itsemäärittämisen kannattajat puolustavat sukupuolen itsemääräämisoikeutta sillä, että lääketiteelliset vaatimukset saattaisivat johtaa osan transihmisistä käymään läpi hoitoja joita he eivät halua sekä kuinka vaatimukset saattavat kestää pitkään, olla byrokraattisia ja nöyryyttäviä sekä sisältää "portinvartijuutta" sen suhteen kuka saa määrittää sukupuolensa. Sukupuolen itsemäärittämisen nähdään helpottavan transihmisten elämää.
Sukupuolen itsemääräämisoikeutta vastustavat osa feministeistä sekä jotkut uskonnolliset liikkeet. Perusteina sukupuolen itsemäärittämisen vastustamiselle korostetaan naiserityisten tilojen kuten naisten vankiloiden tai naisten urheilun turvallisuutta, joihin sukupuolen itsemäärittäminen saattaisi vaikuttaa. Osa pitää myös huolena sukupuolen itsemäärittämisen laajentamista koskemaan alaikäisiä.
Sukupuolen itsemäärittäminen on voimassa 20 maassa sekä lakihankkeita sukupuolen itsemäärittämisestä on useassa maassa.
Giacomo Biffi
pienoiskuva|Giacomo Biffin vaakuna Giacomo Biffi (13. kesäkuuta 1928 Milano – 11. heinäkuuta 2015 Bologna ) oli italialainen kardinaali. Hän toimi Bolognan arkkipiispana vuosina 1984–2003 ja osallistui uuden paavin valintaan vuonna 2005.
Biffi väitti Antikristuksen olevan jo elossa ja sanoi tämän todennäköisesti ottavan filantroopin hahmon, ja kannattavan kasvissyöntiä ja pasifismia.
Faucett Perún lento 251
Faucett Perún lento 251 oli Faucett Perún Perun sisäinen reittilento Limasta Arequipan kautta Tacnaan. Lennolla 29. helmikuuta 1996 käytetty Boeing 737-222 törmäsi kukkulaan lähestyessään Arequipaa lennettyään lähestymisen aikana liian matalalla.
Lennolla oli 117 matkustajaa ja kuusi miehistön jäsentä. Kaikki 123 koneessa ollutta kuolivat maahansyöksyssä. Se on Perun historian pahin lento-onnettomuus.
Tapahtumat
Lento 251 lähti Limasta kello 19.10. Se lensi mittarivirheen vuoksi matalammalla kuin oli tarkoitus: kun kapteeni ilmoitti lennonjohdolle koneen lentävän 9 500 jalassa, todellinen lentokorkeus oli 8 460 jalkaa. Niinpä kone lähestyi matalammalla kuin oli turvallista. Kello 20.25 lentäjä pyysi lennonjohtoa laittamaan kiitotien valot kirkkaammalle, koska hän ei nähnyt niitä, vaikka oli jo lähellä lentoasemaa. Lennonjohto vastasi valojen olevan jo kirkkaimmalla mahdollisella asetuksella. Pian tämän jälkeen kone osui kukkulaan. Koneen runko kulki ensimmäisen kukkulan yli ja törmäsi sen jälkeen toiseen kukkulaan. Ensimmäisen osumakohdan korkeus oli 8 015 jalkaa, kun Arequipan lentoasema on 8 404 jalkaa merenpinnan yläpuolella.
Ylinen Pirttijärvi
Ylinen Pirttijärvi on Päijät-Hämeessä Padasjoella Arrakosken kylän lähellä sijaitseva järvi.
Maantietoa
Järven pinta-ala on 5,7 hehtaaria, se on 450 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Järven vedenpinnan korkeus on 113,4 metriä mpy.
Siirtolaisuus Espanjaan
Espanja on perinteisesti ollut siirtolaisia luovuttava maa. Nykyään maasta on tullut kuitenkin suosittu maahanmuuttokohde.
Yleistä
2000-luvun lopussa Espanja otti määrältään toiseksi eniten siirtolaisia maailmassa Yhdysvaltojen jälkeen ja suhteessa väkilukuun maa otti EU-maista toiseksi eniten siirtolaisia Kyproksen jälkeen. Financial Timesin mukaan Espanja oli tuolloin suosituin maa länsieurooppalaisten keskuudessa kun harkitaan muuttoa omasta maasta pois muuhun EU-maahan. Vuonna 2008 iskenyt talouskriisi kumminkin tyrehdytti maahanmuuton ja nykyään monet siirtolaiset palaavat Espanjasta kotimaihinsa.
Laiton siirtolaisuus on merkittävä ongelma ja maassa arvioidaankin asuvan jopa miljoona ihmistä laittomasti, lähinnä Afrikasta ja Latinalaisesta Amerikasta. Kansainvälinen siirtolaisjärjestö ja YK:n Kansainvälinen yleissopimus siirtotyöläisten ja heidän perheenjäsentensä oikeuksista pyrkivät säätelemään ja tukemaan siirtolaisuutta hallitusten välisin sopimuksin.
Hull City AFC
Hull City Association Football Club on vuonna 1904 perustettu jalkapalloseura Kingston upon Hullista, Englannista. Se pelaa Englannin toiseksi korkeimmalla sarjatasolla Mestaruussarjassa. Joukkueen kutsumanimi on The Tigers ("tiikerit"), mikä juontaa juurensa peliasun värityksestä ja kuosista.
Hull City saavutti alkuvuosiensa parhaan sarjasijoituksen vuonna 1910, jolloin se sijoittui vanhassa 2. divisioonassa kolmanneksi, kun toinen sija olisi tiennyt nousua 1. divisioonaan, silloiselle korkeimmalle sarjatasolle. FA Cupissa joukkueen paras saavutus on finaalipaikka, vuonna 2014. Vuonna 1966 joukkue voitti silloisen 3. divisioonan mestaruuden ja vuosina 1933 ja 1939 silloisen 3. divisioonan etelälohkon.